**Ansøgningsskema til CISUs Oplysningspulje**

**A. Basale informationer om samarbejdspartnere**

|  |  |
| --- | --- |
| **Navn på *samarbejdspartner*** | Soiya Women's Independent Organization |
| Adresse | Soiya village, Devdaha Municipality, Rupandehi, Nepal |
| Telefon | +977984724033 | E-mail | soiyamahila@gmail.com |
| Hjemmeside | https://soiyablog.wordpress.com/ | Evt. Facebook, blog, Youtube kanal, Flickr etc. | https://www.facebook.com/Soiyamahilaswabalambisanstha |

|  |  |
| --- | --- |
| **Navn på *samarbejdspartner*** | Food Festival |
| Adresse | Food Festival, Studsgade 10a, 1. sal, lejlighed 3, 8000 Aarhus CAtt. Anna Lund |
| Telefon | **+45 31261767** | E-mail | mlp@thefoodproject.dk |
| Hjemmeside | *www.foodfestival.dk* | Evt. Facebook, blog, Youtube kanal, Flickr etc. | https://www.facebook.com/SkoleliviNepal |

*Hvis der er flere samarbejdspartnere (fx sydpartner, andre foreninger, uddannelsessteder, virksomheder, medier eller forskningsinstitutioner), skal der udfyldes en boks med basale informationer om samtlige samarbejdspartnere. Hvis der ingen partnere er, kan boksen slettes.*

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**
	1. *Hvad er formålet med aktiviteten?*

Formålet med aktiviteterne er at formidle et konstruktivt billede af, hvordan lærere og elever på Shree Laxmi primary school får bedre undervisning ved at bruge deres skolehave som læringsrum og nye aktive metoder i undervisningen med støtte fra Skoleliv i Nepal. Altså at det nytter at støtte, fordi mennesker i den tredje verden kan ændre deres situation, hvis de får muligheden for det.

* 1. *Hvorfor er det vigtigt? Og hvorfor skal den realiseres nu?*Deltagelse i Århus Food festival er en unik mulighed for at få budskabet ud til en stor målgruppe gennem den fælles interesse for mad, kultur og sundhed. Mad kan man næsten altid mødes om og den er en god samtalestarter. -og det er det vi vil; at skabe dialog.
	Festivalen har hvert år mellem 27.000 og 30.000 besøgende, så den er oplagt til at få dialogen skudt i gang, omkring hvilken rolle mad spiller og hvorfor det er vigtigt at vide, hvor den kommer fra, samt hvordan man dyrker den. Men mest af alt vil vi gerne starte en dialog op omkring, hvordan man som barn kan blive mere udfordret i sine tankemønstre og stimuleret på anden vis, end hvad man måske er vant til i et klasselokale fra 8-15 hver dag med 49 andre elever.
	Den samtale er ikke kun nødvendig at tage op på festivalen, men generelt. Derfor tager vi også til Svanholm for at holde et oplæg og for at vise film. Svanholm er Danmarks ældste og største kollektiv og var nogle af de første til at tænke bæredygtighed og fællesskab i samme sætning. De er et oplagt sted at få skudt en dialog i gang og få flere støtter til *Skoleliv i Nepal*, så endnu flere projekter kan komme på benene og endnu flere skolebørn kan få skolemad.
	Projektet er også en rigtig god måde konkret at forholde sig til FNs verdensmål på.
	2. *Hvad består aktiviteten af?*

**Aktivitetens hoveddel er en stand på Foodfestival i Århus, hvor Skoleliv i Nepal med hjælp fra 8-10 frivillige vil afvikle følgende aktiviteter:**
1. **Skolehaveworkshop.** Vi inviterer danske børn indenfor i teltet og får dem til at tegne og opmåle deres egen skolehave og præsentere den for hinanden og for børnene i Nepal (den øvelse er en del af vores faste aktiviteter på Laxmi school i Nepal. Vi får børnene i Nepal til at gøre det samme, filmer det og viser det til børnene på Århus Foodfestival. Workshoppens grundtanke er, at man lærer mest ved selv at gøre noget. så når de danske børn selv prøver øvelsen, så kan de bedre forstå og relatere sig til børnene i Nepal.

 **2. Smagsprøver.** Vi har rigtig gode erfaringer med uddeling af smagsprøver på nepalesisk skolemad. Mens gæsterne spiser, har man en fantastisk mulighed for at fortælle dem om uddannelse, udvikling og ernæring i Nepal.

3. **Postløb med dialog om verdensmål og retten til mad og sundhed.** Vi har gode erfaringer med at lave et minipostløb i vores telt. Denne gang vil postløbet indeholde elementer fra dialogbaseret undervisning (fx. cooperative learning), som også indgår i vores skolehavearbejde, og som egner sig godt til at skabe dialog både mellem os og gæsterne, og internt mellem gæsterne (om emnet).

4. **En føle/sanseudstilling** hvor deltagere kan gå rundt og se og føle på skolesager (bøger og uniformer og alfabet) og ingredienser fra Nepal (kikærter, spidskommen, chili osv), assisteret af frivillige, som fortæller om skole og sundhed i Nepal.
Aktiviteten har til formål at formidle en taktil forståelse af emnerne ernæring, uddannelse og fattigdom ved at kombinere fortælling med flere sanser (føle, smage, røre, lugte). Aktiviteten vil være tilgængelig under hele festivalen, og længden af interaktion afhænger af den enkelte deltager (erfaringsmæssigt 5 – 20 minutter).

 Formålet er at lære børn om emnerne mad, fattigdom, sundhed og uddannelse på en sjov og interaktiv måde. Aktiviteterne er en videreudvikling af tidligere aktiviteter, så de afspejler, det vi som organisation har lært siden vi sidst brugte aktiviteterne og de erfaringer vores nuværende frivillige har.
**2. 8 instagramposts:** Udover Foodfestival deltagelsen vil projektansvarlig Freja Ørum sammen med skolehaveansvarlig DhanMaya Hiski lave 8 posts på Instagram som fortæller om projektet i Nepal og hvorfor det er vigtigt.

  **3. Foredrag/workshop og film på Svanholm:** Projektansvarlig Freja Ørum har boet på Svanholm gods og vil tage ude ud og holde et oplæg med film og fortællinger fra skolehaven i Nepal. For at gøre oplægget mere levende vil arrangementet indeholde dialogøvelser, som også indgår i Skolehavearbejdet.
Filmen skal Freja optage i Nepal, så hun skal besøge projektet som en del af denne aktivitet

* 1. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten. -*
	2. *Hvordan hænger aktiviteten sammen med foreningens øvrige arbejde?*Skoleliv i Nepal har de sidste 6 år arbejdet med Skolehaven som læringsrum i Nepal ad flere omgange, og vi har haft virkelig gode resultater (glade børn og lærere og masser af læring) ud af projekterne.Skoleliv i Nepal har desuden siden 2009 arbejdet med skolemad, skolehaver og sundhedsoplysning i Nepal.
	3. *Hvordan inddrager I erfaringer fra eventuelle tidligere oplysningsaktiviteter?*Aktiviteten er en videreudvikling af en række tidligere aktiviteter. I 2022 har vi lavet en meget vellykket tegneworkshop på Tølløse Efterskole, som har inspireret os til at inddrage tegning. I 2021 deltog Skoleliv i Nepal på Ungdommens Folkemøde med en stand og undervisningsmateriale til unge. Derfra har vi et virkelig flot telt og materiale der kan inspirere indeværende aktiviteter. I 2015 og 2017 deltog vi på Århus Food festival med en sanseudstilling og en skattejagt og synes, det var en sjov og givende måde at få folk i tale på. Det vil vi gerne videreudvikle med dialogbaserede metoder som cooperative learning.
	4. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i for hold til sidst?*

|  |
| --- |
| Vi har været på Århus Food festival som er en tidligere udgave af det nuværende FoodFestival. Det nuværende koncept er en videreudvikling af dette. Der er tale om en ny frivillig koordinator og frivilliggruppe (blandt andet unge fra vores seneste engagementsprojekt). Vi er begyndt at arbejde mere med Instagram og det har den nuværende koordinator gode erfaringer med. Ligeledes er det første gang vi gæster Svanholm og aktiviteten der er skabt som en blanding af en række tidligere oplæg og workshop, men er også helt sin egen, fordi vi fokuserer på skolehaver og metoder til læring på en ny måde. Vi har før været i dialog med publikum, men vores erfaring er, at det skal dokumenteres bedre og være mere struktureret.For at få glæde af vores tidligere erfaringer og sikre at de frivillige, herunder især Freja, kommer godt i mål med projektet. Både koordinering af de to arrangementer og et besøg i Nepal, Instagramposts samt afsluttende udfærdigelse af katalog, har vi afsat et lille antal timer til at foreningens leder Anne Mette Nordfalk kan bruge arbejdstid på at stå for design af stand og redigering af program for både de tre dage på Foodfestival (aktiviteterne der) og for workshop på Svanholm og katalog (grafisk design samt workshop design).  |

1. **SUCCESKRITERIER. Beskriv konkret, hvad I vil opnå med aktiviteten**
	1. *Beskriv de kriterier der skal være opfyldt, for at I har nået jeres mål med aktiviteten.*

*-* Større og dybere forståelse for, hvordan man kan arbejde med sundhed og læring i Nepal.
- Konkret viden som børn og forældre kan binde op på de relevante Udviklingsmål
- Et positivt budskab om, at lærere, børn og unge i Nepal selv kan skabe forandring, hvis de bliver støttet.
- Fastholdelse og engagement af kernefrivillige, samt fastholdelse og engagement for medlemmer og støtter i Århus

- Flere gerne aktive medlemmer i Århus og på Svanholm

* 1. *Hvordan vil I måle om succeskriterierne er opfyldt?*

|  |
| --- |
| 1. At der er aktiv deltagelse og dialog på vores aktiviteter.2. At deltagerne italesætter deres forståelse på skrift eller video.3. At disse ytringer viser en positiv forståelse af mennesker i Nepal og solidaritet3. At der bliver skrevet minimum én artikel om vores stand i fx en lokalavis og på en blog.4. At der bliver delt mindst ét opslag på de sociale medier om vores oplæg på Svanholm.5. At de tre aktiviteter genererer et antal nye medlemmer og aktive frivillige (aktiv solidaritet)5. At vores kortfilm bliver set mindst 300 gange på de sociale medier.6. At aktiviteterne styrker Skoleliv i Nepals frivillige arbejde omkring skoleprojektet på Laxmi Primary School på børnenes udvikling i læringsrummet; skolehaven. Konkret at den frivillige har kontakt med skolen minimum én gang i måneden det næste år (til april 2023).7. At Skoleliv i Nepal får en permanent relation til Svanholm Gods (dialog, flere arrangementer mv) på samme måde som vi har det med fx. Københavns Skolehaver. |

1. **LÆRINGSMÅL. Opstil de læringsmål I har for aktiviteten**
	1. *Hvad ønsker I at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*

**Læringsmål:**

Blive bedre til at skabe dialog mellem gæster ved hjælp af dialogværktøjer som dem cooperativelearning anvender.

At blive bedre til at bruge aktiviteter som tegning i vores formidlingsarbejde.

At blive bedre til at dokumentere de refleksioner og den dialog vores målgruppe har med os og hinanden.

At blive bedre til at engagere frivillige mere selvstændigt.

At opdyrke vores brug af Instagram (med hjælp fra frivillige)
Blive en mere regelmæssig frivillig kapacitet og støtte for de undervisere, der er på Laxmi Primary School.

* 1. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| Freja Ørum er aktiv frivillig i Skoleliv i Nepal og formidler aktiviteten til de øvrige medlemmer og bestyrelsen med hjælp og støtte fra daglig leder Anne Mette Nordfalk og formand Alexander Bæktoft (som også tidligere har deltaget i lignende aktiviteter).Herudover vil Skoleliv i Nepals frivilliggruppe i Århus (tidl. Global Girls) være med som frivillige dele projektet.Når projektet er afsluttet laver Freja og Anne Mette en lille aktivitets-manual, hvor alle Skoleliv i Nepals aktiviteter bliver beskrevet, så det er lettere at sætte nye frivillige ind i, fremover.I sidste ende er Anne Mette Nordfalk ansvarlig for at Freja og de øvrige i projektgruppen (som er i starten til mitten af 20’erne) kommer godt igennem og får succes med projektet, med opsamling og med videndeling. |

1. **MÅLGRUPPE. Beskriv hvem aktiviteten primært henvender sig til**
	1. *Hvordan appellerer I til den målgruppe?*Den primære målgruppe er børn i alderen 7-12 år og deres voksne (både på Svanholm og FoodFestival). Denne gruppe er “de travle børnefamilier”, men vi har gode erfaringer med, at inddrage dem og skabe identifikation og dialog.Desuden er de frivillige og opdyrkning af fremtidige frivillige en målgruppe. Her er særligt instagram posts relevante, men det er også vores erfaring at oplæg som det på Svanholm og en stand som den på foodfestival er gode steder at skabe nye frivilligrelationer og naturligvis styrke de eksisterende.
	2. *Hvad skal målgruppen have lært af aktiviteten?*Målgruppen skal oplyses om hvorfor det er vigtigt at gribe ind netop her, ved roden, og at der er flere mulige tiltag at gøre -nogle gennem et medlemskab hos os, som frivillig eller som viderefører af en dialog omkring emnet til andre i den nærmeste omgangskreds (i skoleklassen, på arbejdet, til den næste person i køen ved madboden eller i frokostpausen på gymnasiet) og på den måde være med til at øge opmærksomheden. ***Målgruppen skal reflektere over:****1. Hvordan et læringsrum, som en skolehave, kan være med til at øge skolebørns trivsel og læring.
	2. Hvorfor kvalitetsuddannelse er så vigtigt; særligt i et land som Nepal.
	3. Hvilke årsager der kan være til, at børn i Nepal får/ikke får en uddannelse.*

*4. At mennesker i Nepal kan noget selv og har brug for solidaritet fra os, for at realisere deres potentiale.
5. Kendskab til FNs udviklingsmål og hvordan forholder de sig til vores arbejdsområder*
**TEMAER.
Beskriv hvordan I arbejder med de fire punkter nedenfor** (hvis I gør det)

* 1. *Hvordan inddrager I jeres partner i Syd planlægning og gennemførelse af aktiviteten?*
	2. *Hvordan fortæller I om de strukturelle årsager til fattigdom og ulighed?*
	3. *Hvordan indgår FN’s Verdensmål i jeres aktivitet?*
	4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| *5.1: Vores partner er direkte inddraget, da det er dem som står for skolehaveprojektet. Freja vil desuden besøge dem og få en personlig relation til dem.5.2: Gennem vores udstilling og aktiviteter og særligt gennem dialog.**5.3. Verdensmålene vil indgå grafisk og også blive italesat af os.**5.4 Vi viser det vi laver i skolehaverne i Nepal, det er 100% løsningsorienteret og konstruktivt :)* |

1. **PLANLÆGNING. Skriv gerne i punktform (tids)planen for gennemførelse af aktiviteten**
	1. *Tidsplan for aktiviteten*
	2. *Hvilken grad af frivilligt engagement og bidrag forventer I?*
	3. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| 6.1Juni - august 2022: Frivillige laver en detaljeret aktionplan for hele året og særligt de større events.2. - 4. september: Food Festival i Århus.September-December: Instagram om projektet.Februar: Freja Ørum tager til Nepal og besøger skolehaveprojektet og laver en lille film om det.Marts 2023: Film og besøg danner rammen for arrangement på SvanholmApril 2023: Freja og Anne Mette laver et katalog med aktiviteter.6.2: *Vi regner med at have 8-10 frivillige med i aktiviteten. Vi vil gerne have et par nepalesere med hvis det er muligt.6.3: Vi laver selvsagt arrangementet i samarbejde med Foodfestival. Vi besøger vores partner som en del af aktiviteten. Vi fortæller også om aktiviteten i det danske skolehavenetværk vi er med i.* |

1. **KOMMUNIKATION. Beskriv hvordan I vil formidle jeres aktivitet**
	1. *Hvordan formidles aktiviteten internt i foreningen?*
	2. *Hvordan kommunikeres udadtil om aktiviteten?*
	3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| 7.1: Facebook, Instagram og Nyhedsbreve samt General forsamling7.2: Facebook, Instagram og en lokalavis artikel samt blogindlæg på vores blog.7.3: Vi vil invitere lokale journalister forbi vores stand i Århus/Svanholm og håber de skriver om os. Måske kan Skolehavevinklen vække interesse (da dette også er populært i Danmark. |